gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl es es gl gl gl gl gl gl sv en sv fr de de gl gl gl gl gl gl gl es gl gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Logo de votar contra o decreto, o alcalde de Vilariño de Conso opta polo 'no comment'
Venres, sexta feira, 07 de outubro de 2022
O VERSO SOLTO DO PPdeG
Presionado polo seu propio partido e abrumado pola repercusión mediática, o rexedor 'popular' réstalle importancia ao sucedido no pleno do luns.
Tags: decreto ensino Vilariño de Conso
O pasado luns, o PPdeG sufría un gol en propia porta. O alcalde de Vilariño de Conso, Ventura Sierra, votaba a prol dunha moción do BNG que pedía a retirada das bases do decreto e unha política de normalización lingüística no ensino non universitario. A reacción mediática foi inmediata. Os medios de todo o país recolleron unha nova que semellaba romper o tradicional monolitismo do PPdeG.
Afeito a gobernar sen demasiados sobresaltos un municipio de pouco máis de 700 habitantes, dous días despois do pleno o rexedor vese desbordado polos acontecementos. A primeira e case inmediata reprimenda chegoulle do voceiro do PPdeG, Antonio Rodríguez Miranda, que atribuiu o sucedido en Vilariño de Conso a un simple “erro”.
Agora, Ventura Sierra opta polo silencio. Vieiros púxose en contacto con el este mesmo mércores. O alcalde, moi molesto, negouse a comentar o sucedido e culpou aos medios da polémica: “Eu creo que hai cousas máis importantes como o  do soldado morto en Afganistán”, limitouse a dicir antes de dar por finalizada a conversa con este xornal.
Dende o BNG de Vilariño de Conso aseguran que o alcalde e os demais concelleiros “populares” sabían perfectamente o que votaban e descartaron calquera tipo de erro. Carlos Rodríguez, concelleiro da organización nacionalista, sostén que o rexedor quixo facer gala de que el defendía tanto o idioma propio como o que máis pero está seguro que nunca imaxinou a trascendencia daquel pleno.
Un socialista reconvertido en ariete do 'baltarismo'
Dende a chegada da democracia, o bastón de mando do consistorio tivo case un único dono. Ventura Sierra foi alcalde baixo o paraugas do PSdeG até que en 1995 foi seducido por Xosé Luís Baltar. Baixo as siglas do PPdeG permaneceu ao mando do Concello até que en 2007 perdeu a maioría absoluta. Durante máis de dous anos, o socialista Arcadio González ocupou o seu lugar. A sorpresa volveu saltar en xuño de 2009, logo de renunciar González ao seu cargo, Ventura Sierra volveu á Alcaldía grazas a que un concelleiro do BNG votou por un compañeiro en vez de facelo polo candidato socialista.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Ventura Sierra, nunha imaxe de arquivo / Foto: O Sil
O municipio de Vilariño de Conso, na comarca de Viana, conta con pouco máis de 700 veciños
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto